धर्मेंद्र ने अपने फन पैक को बड़े ईजी वे में दर्शकों के सामने पेश किया है। सनी देओल की ढाई किलो के हाथ वाली इमेज इस बार दर्शकों को थोड़ा कॉमिक स्‍टाइल में देखने को मिली है। वहीं बॉबी देओल स्‍क्रीन पर सबसे ज्यादा समय दिखने के बावजूद कुछ नया कर पाने में खासे सफल नहीं हो सके। कृति खरबंदा इस फिल्म में काफी ग्‍लैमरस लगी और कहानी के मुताबिक ही अभिनय भी किया है। फिल्‍म में कुछ मिनट के लिए सलमान खान भी दिखाई दिए हैं। फिल्म की सबसे बढ़िया बात इसके आखिर में आने वाले गीत में दिखाई देती है जब सलमान खान, रेखा, सोनाक्षी सिन्हा एक साथ धर्मेंद्र के गाने रफ्ता-रफ्ता पर थिरकते हुए नजर आते हैं। हालांकि इस गाने के अलावा फिल्म का कोई गाना हिट नहीं हो पाया।